cyanic-selkie/wikianc huggingface dataset:
Վտարվածը (անիմե)
Աշխարհի նկարագիր
Գահն իրենից ներկայացնում է ավազի ժամացույցի նման բան․ նրա երկու կողմերում են գտնվում Անատոլն ու Դիզիտը, իսկ այնտեղ, որտեղ հատվում են այդ երկու բևեռները, գտնվում է «Գրանդ Ստրիմ»-ը («Հզոր հարված» (Grand Stream)), որը բաժանում է գահը։
Ինչքան հնարավոր է կարծում են, որ «Գրանդ Ստրիմը» ունի արհեստական ծագում, այն կառուցել են որպեսզի թաքցնեն «Էկզայլը» (Exile)։ «Գրանդ Ստրիմի» պատճառով մթնոլորտի շրջանառությունը Գահի երկու կողմերում գրեթե ոչնչացել է, և դա բերել է իրենց կլիմաների համար աղետալի հետևանքերի ։ Մի անգամ Գիլդիայում կային եղանակի կարգավորման տեխնիկաներ, բայց Մաեստրո Դելֆինայի կառավարության գալուց հետո այդ տեխնիկաներին չհետևելու պատճառով նրանք շարքից դուրս եկան։ Եվ Գահում եղանակների փոփոխությունը ամբողջապես դադարեց։ Ներկա ժամանակում Անատոլի կայսրությունը ամբողջապես տապի ու անապատների տարածք է, գրեթե զրկված կանաչ բուսականությունից։ Ջուրն Անատոլում շատ թանկարժեք է (անգամ ակումբներում ալկոհոլային ըմպելիքների փոխարեն վաճառում են ջուր)․ մաքուր ջուրը ճոխություն է, որը հասանելի է ոչ բոլորին։ Դիզիտում ընդհակառակը՝ տարածք է ամբողջական ցրտի ու մրրիկների։ Եղանակային էքստրեմալ պայմաններն էլ այս երկու թագավորությունների միջև առաջ են բերում կռիվներ «Արևի տակ տարածք» գտնելու համար։ Հրարհրողի դերում միշտ հայտնվում է Դիզիտը, որը այսքան ժամանակ ցուրտ լինելու պատճառով այլևս բնակության համար պիտանի չէ։
Գիլդիան համարվում է կոնֆլիկտի չեզոք կողմը։ Գիլդիան հզոր ֆրակցիա է, որը բռունցքի մեջ է պահում ցանկացած օդային շարժում, քանի որ այստեղ կան, մյուս երկու պետոթյունների զինտեխնիկան գերազանցող տեխնիկաներ։ Գիլդիան է դնում կռիվների սահմաններն ու, եթե նրան ինչ որ բան դուր չգա, ցանկացած պահի կարող է ետ վերցնել ավտոնոմ ուժային տեխնիկաները, որոնցով թռչում են ամբողջ աշխարհի նավերը։
Գիլդիային պատկանող տարածքները գտնվում են «Գրանդ Ստրիմի» մեջ։ Մշտական խիտ ամպամածության պատճառով այնտեղ չի ընկնում արևի լույսը։ Դրա համար էլ գիլդիացիների հատկանշական գիծը նրանց սպիտակ մաշկն է։
Սկզբից Գիլդիան կատարում էր «Էկզայլի» պահպանման դերը, բայց հետո դրա նկատմամբ կորցրեց իր հետաքրքրությունը, ու սկսեց «խաղալ» Գահի բնակիչների հետ։
Կռիվ Գիլդիայի կանոններով
Սկզբում նավերը հավաքվում են երկու շարքերով և սպասում են մեկնարկի ազդանշանին։ Ազդանշանից հետո սկսում են միմյանց դեմ հանդիման և երբ հայտնվում են իրար դիմաց, սկսվում է հետևակների միջև փոխհրաձգությունը, որոնք գտնվում են նավերի վերնասրահներում։ Այն դեպքում, եթե մի կողմի հետևակի կորուստը կազմի 30%-ից ավելի, ապա կռիվը դադարեցվում է Գիլդիայի կողմից, ու հաղթանակ տանում է այն կողմը, որն ունի ավելի քիչ զոհեր։ Այն դեպքում, եթե փոխհրաձգությունը չի որոշում հաղթողին, սկսվում է հրետանային մենամարտ։ Այն կողմը, որը կունենա ավելի շատ նավերի կորուստ, կամ ավելի շուտ կհանձնվի, ապա նա պարտություն կկրի։
Եթե Գիլդիայի գրոհայիններն են սկսում մենամարտել, ապա նրանց գրոհը կարող է տևել 20 րոպեից ոչ ավել։
Սարքավորումներն ու տեխնոլոգիան
Գահի վրա տրանսպորտի հիմնական ձևը հսկայական օդային նավերն են, որոնք օգտագործվում են հատուկ սարքավորումներ։ Այդ սարքավորումները պատրաստվում են Գիլդիայի կողմից։ Դրանք պատրաստվում են ավտոնոմ գործակցի տեսքով, որը լրացված է սեփական անձնակազմով և ի վիճակի ցանկացած պահի Գիլդիայի հրամանով առանձնանալ նավից, դրանով ոչնչացնելով այն։
Վանշիպ (Vanship), փոքրիկ և շարժուն թռչող սարք, մշակված Անատոլիայի նախագծողների կողմից, Գիլդիայից անկախ։ Խորհրդանշում է խելքի ազատությունը Գիլդիայի մենաշնորհից։ Աշխատում է «կլավդի-ջուր» կապով։ Արտաքին տեսքից հիշեցնում է մրցաշարային բոլիդի և ինքնաթիռի միջինը։ Հիմնականում ծառայում է վոստային առաքումների և թեթև ուղեբեռերի բոխադրման համար, սակայն հետագայում նրան սկսում են օգտագործել նաև ռազմական գործէությունների համար։
Կործանիչ (Աստղանման), Գիլդիայի բարձր տեխնոլոգիական ռազմական կործանիչ, ոչ մեծ չափերով (մի քիչ փոքր վանշիպից), սակայն շատ շարժուն։ Ունի չորս ճառագայթանի աստղի ձև։ Սառխավորված է բազմաթիվ ռազմական համակարգերով (նավավարություն, կապ, հայտնաբերում, դիտարկում և այլն), որոնցից ինֆորմացիան հաղորդվում է անմիջապես Գիլդիայի նավի դիտարկող վրա։ Կարող է վերափոխվել քայլող միջատանման ռոբոտի։ Կործանիչների մի մասը ղեկավարվում է ավտոմատ կերպով։
«Սիլվանա» (Silvana), ռազմական դրեդնոուտ, Գիլդիայի տեխնոլոգիաներով գաղտնի կառուցված Անատոլիայի կառավարության կողմից։ Գիլդիան չունի «Սիյվանայի» շարժիչի վրա վերահսկողություն, որը վերջինիս մեծագույն առավելություն է տալիս Դիզիտի դեմ պայքարում և պավասարեցնում է հնարավորությունները հենց Գիլդիայի դեմ։ Նավի հրամանատարն է Ալեքս Ռոուն։
«Ուրբանուս», Անատոլ կայսրության հզոր ռազմական հածանավի տեսակ, նախատեսված ինչպես հեռավոր, այնպես էլ մերձավոր մարտի համար (դրա համար նավի վրա կան հատուկ ճոպաններ աբորդաժային կեռիկներով, իսկ թևիկների վրա ամրացված են շղթայական սղոցի նման սարքեր, նախատեսված այն բանի համար, որ խոյահարեն և մասնատեն թշնամական նավերի իրանները)։
Կլավդիյ, բյուրեղ, մասամբ լուծվող ջրի մեջ։ Ունի կապույտ, թարթոռ, ֆլյուորեսցենտային գույն։ «Կլավդիյ» լուծույթը օգտագործվում է որպես վառելիք «կլավդիական շարժիչներում», հենց այստեղից էր նրանց անվանումն է։ Աշխատանքի սկզբունքը ճշգրտորեն հայտնի չէ, սակայն, ենթադրաբար, արագ շրջապտույտի պայմաններում կլավդիյն սկսում է արտադրել հակաձգողականություն, նման ստատիկ էլեկտրականության, այդ ընթացքում կլավդին ծախսվում է։ Ռեակցիայի ժամանակ կլավդին կայուն չէ, այդ պատճառով շտուրմանին անհրաժեշտ է թռիչքի ժամանակ հետևել նրա ճնշմանը։ Կլավդին հանդտսանում է Գահի աշխարհի հիմնական արժեքներից մեկը։
Գաղտնածիսություններ
Գաղտնածիսություն, ոտանավոր, որը տալիս է կառավարում «Էկզայլի» վրա։ Գոյություն ունի չորս գաղտնածիսություն, որոնցից յուրաքանչյուրը պատկանում էր Գիլդիայի տոհմերից մեկին և փոխանցվում էր սերնդից սերունդ։ Նա, ով նրանց հավաքում է մեկտեղում, կարող է գործարկել «Էկզայլը», բայց դրա համար անհրաժեշտ է Ալվիս Համիլթոնի ներկայությունը՝ առանց նրա գաղտնիծիսությունները ուժ չունեն, նա հանդիսանում է «բանալի»։
Լուցավսալա
Լուցավսալա, Ռիգայի Դաուգավա գետի վրա գտնվող կղզի։ Այն ունի 98 մարդ բնակչություն։
Տեղակայություն և աշխարհագրություն
Լուցավսալան Ռիգայի Զեմգալեի արվարձանի մի մասն է, Սալաս թաղամասի հարևանությամբ ։ Այն գտնվում է Դաուգավա գետի վրա, Զակյուսալա կղզու մոտ, Ռիգայի ռադիոյի և հեռուստատեսության աշտարակի վայրը։ Սալուի կամուրջը (կղզե կամուրջ) Լուցավսալան կապում է Ռիգայի մնացած մասի հետ։ Լուցավսալան ունի մեկ փողոց (Lucavsalas iela), տասներեք մասնավոր տներ և ավելի քան վեց հարյուր փոքրիկ այգիներ ։ Կղզու չափերն են. երկարությունը՝ մոտ 2 կմ, լայնությունը՝ 0.8 կմ, ունի ծովի մակարդակից մինչև 2 մ բարձրություն։ Հողի վերին շերտը կավե և ավազե նստվածք է, ավելի խորը՝ ալյուվիային ավազ։ Ծրագրեր կան, որ Լուցավսալայում տափօղակով հոկեյի դաշտ կառուցեն ։
1891 թվականին կղզու ափին տեղադրվել է Հյուսիսային պատերազմի ընթացքում կղզիների պաշտպաններին նվիրված հուշարձանը, լողավազանը և վեյքպարկը ։ Լուցավսալան լողալու հայտնի վայր է՝ հանգստյան և մարզական կենտրոնով, ինչպես նաև Իվանս Կլեմենտևսի անվան ձիարշավային կենտրոնով։
Պատմություն
Լուցավսալան ստեղծվել է 18-րդ դարում՝ մի քանի փոքր կղզիները նեղ երկար Յումպրավսալայի միաձուլման միջոցով։ Դա տեղի է ունեցել Դաուգավայի ջրերը վերահսկելու համար ստեղծված պատնեշի կառուցման պատճառով։ Ամբարտակը միավորել է նաև Վիբերտա կղզին մայրցամաքի մեջ և Զվիրգզդու կղզին դարձրել թերակղզի կամ կիսատ կղզի։ Ամբարտակի նախկին տարածքում, որը միավորում էր բազմաթիվ կղզիներ, կառուցվել է Հարավային կամուրջը։ «Լուցավսալա» անունը գալիս է այդ կղզիներից մեկում ապրող Կլաուս Լուցավս անունով ազնիվ մարդու անունից ։ Նրա առանձնատունը կոչվում էր «Լուցավմուիցա»։ 1904 թվականից Լուցավսալան եղել է Ռիգայի Սալաս թաղամասի մի մասը։
2014 թվականի հուլիսի 9-ին Ռիգայի քաղաքային խորհուրդը քվեարկեց Լուցավսալա քաղաքում 102,9 հա տարածք (254 ակր) վաճառելու համար՝ նշելով կղզու զարգացման անհրաժեշտությունը, որը կարժենար ավելի շատ, քան քաղաքային իշխանությունների ունեցած ռեսուրսները ։ Ակցիայի մասնակիցները բողոքի ցույց էին կազմակերպել, որպեսզի ցույց տան իրենց դիրքը քաղաքային խորհրդի այդ գործողության նկատմամբ, պնդելով, որ խորհուրդն իրավունք չունի վաճառելու հողը ։
2015 և 2016 թվականներին կղզին հյուրընկալեց «Կուբանա» ռուսական ժամանակակից երաժշտության փառատոնը, որը ներկայումս չի ողջունվում այդ երկրի իշխանությունների կողմից ։
2015 թվականից ի վեր կղզին համերգների համար տարածված վայր է դարձել։ 2017 թվականի հունիսի 21-ին Foo Fighters-ը հանդես է եկել այգում, իսկ հուլիսի 27-ին Red Hot Chili Peppers -ը այգում հանդես է եկել The Getaway World Tour -ի շրջանակներում։ 2018 և 2019 թվականներին ելույթներ են ունեցել այնպիսի արտիստներ, ինչպիսիք են Ջեյմս Արթուրը, Էդ Շերանը, Ռամշտայնը։
Տրանսպորտ
Ավտոբուս
Տրոլեյբուս
Բացի այդ, Ելգավաս փողոցի վրա գտնվող տրոլեյբուսի պարկ գնացող և եկող բոլոր տրոլեյբուսները անցնում են կղզու միջով։
Արտաքին հղումներ
Կատեգորիա:Ռիգայի տեսարժան վայրեր
Կոստանդնուպոլսի պաշարումներ
Տեղի ունեցած Կոստանդնուպոլսի պաշարումներից միայն երկուսի՝ 1204 թ-ին խաչակիրների և 1453 թ-ին 63 օրվա պաշարումից հետո թուրքերի կողմից պաշարվելուց հետո Կոստանդնուպոլիսը նվաճվեց։
Օսմանյան պաշարումներ
Կատեգորիա:Կոստանդնուպոլսի պաշարումներ Կատեգորիա:Թուրքիայի պատմություն Կատեգորիա:Կոստանդնուպոլիս
Լենա Բիթրիս Մորթոն
Կենսագրություն
Լենա Բիթրիս Մորթոնը ծնվել է 1901 թվականին, ԱՄՆ-ի Կենտուկի նահանգի Բաթ շրջանում։ Սյուզի Մորթոնի և Վիլիամ Մորթոնի աղջիկն է։ Միջնակարգ դպրոց հաճախել կարողանալու համար նրա ընտանիքը տեղափոխվել է Օհայո ։ Ընդունվել է Ցինցինատիի համալսարան, որտեղ եղել է առաջին սևամորթ կանանց ակումբի հիմնադիրը ։ Համալսարանն ավարտել է 1922 թվականին ։ 1947 թվականին ավարտել է Քեյզի արևմտյան ռեզերվային համալսարանի դոկտորանտը ։
Կարիերա
Լենա Բիթրիս Մորթոնը դասավանդել է ավագ դպրոցում և քոլեջում անգլերենի դասընթացներ է տվել։ Նա եղել է Տեխասի քոլեջի հումանիտար հոսքի ղեկավարը ։ Նա Շվեյցարիայում եղել է միջազգային արվեստի ինստիտուտի և նամակների գիտաշխատող ։ Նա նաև դասավանդել է Թենեսի նահանգի Լեյնի քոլեջում, և Օկլահոմայի Լենգստոնի համալսարանում ։
Լենա Բիթրիս Մորթոնի կողմից ստեղծված գրքերն են. Ամերիկայի սևամորթ բանաստեղծը (Negro Poetry in America) (1925), Հրաժեշտ հանրակրթական դպրոցներին, ես ուրախ եմ, որ մենք հանդիպեցինք։ Ձեռնարկ ուսուցիչների համար (Farewell to the Public Schools, I'm Glad We Met: A Handbook for Teachers) (1952) , Man Under Stress (1960) Patterns of Language Usage, My First Sixty Years: Passion for Wisdom (1965) , և The Influence of the Sea Upon English Poetry from the Anglo-Saxon to the Victorian Period (1976) :
Անձնական տվյալներ
Լենա Բիթրիս Մորթոնը մահացել է 1981 թվականին՝ 79 տարեկան հասակում ։ Չի ամուսնացել։
Ծանոթագրություններ
Կատեգորիա:Ամերիկացի գրականագետներ Կատեգորիա:Ամերիկացի մանկավարժներ
Հայաստանի Հանրապետության ոստիկանություն
Հայաստանի Հանրապետության ոստիկանություն, Հայաստանի Ներքին գործերի նախարարության մաս կազմող կառույց։ Հայաստանի ոստիկանությունը ներքին գործերի պետական կառավարման լիազորված մարմնի համակարգում գործող մարմին է, որի պարտականությունն է հանցավոր և հակաիրավական այլ ոտնձգություններից պաշտպանել մարդու կյանքն ու առողջությունը, ինչպես նաև այլ իրավունքներն ու ազատությունները, սեփականությունը, հասարակության ու պետության շահերը։
Ղեկավարություն
Ներքին գործերի նախարարի տեղակալ - ոստիկանության պետը` Արամ Հովհաննիսյան ն է, տեղակալներն են Վարդան Մովսիսյանը, Արթուր Մարտիրոսյանը, Արա Ֆիդանյանը։ Տեղակալ-ներքին զորքերի հրամանատար՝ Հայկ Բաբայան։
Արտաքին հղումներ
Կատեգորիա:ՀՀ ոստիկանություն Կատեգորիա:Իրավապահ մարմիններ
1944
Մահեր
Կատեգորիա:1944 Կատեգորիա:Տարեթվեր
Գալիցինովկա
Գալիցինովկա (Галицинівка), գյուղ Ուկրաինայի Դոնեցկի մարզի Մարյինի շրջանում։
2001 թվականի տվյալներով Գալիցինովկա գյուղում բնակվում էր 1 111 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Մարյինի շրջանի բնակավայրեր Կատեգորիա:Ուկրաինայի գյուղեր
Տելիո Վենետո
Տելիո Վենետո (Teglio Veneto), կոմունա Իտալիայում, գտնվում է Վենետո մարզում՝ Վենետիկ գավառում։ Բնակչությունը կազմում է 1979 մարդ։ Խտությունը կազմում է 180 մարդ/կմ²։ Տարածքը գրավում է 11 կմ²։ Փոստային ինդեքս՝ 30020։ Հեռախոսային կոդ՝ 0421։
Կատեգորիա:Իտալիայի քաղաքներ Կատեգորիա:Իտալիայի բնակավայրեր
Ասկլեպիադես Բյութանացի
Ասկլեպիադես Բյութանացի (ծննդյան և մահվան թվականներն անհայտ են), մ.թ.ա. 2-1-ին դարերում հույն բժիշկ։ Ծնվել է Պրուսա քաղաքում (պատմական Բյութանիա, այժմ՝ Թուրքիայի Բուրսա վիլայեթ), ապրել ու գործել է Հռոմում։ Հիմնադիրն է բժշկության մեջ «մեթոդական» անունով հայտնի դպրոցի, որի ներկայացուցիչները պայքար մղեցին Հիպոկրատեսի տեսությունների դեմ։ Նրա հետևորդները կոչվեցին «մեթոդականներ»։ Ասկլեպիադես Բյութանացու երկերից հունարեն լեզվով մևացել են միայն հատվածներ, որոնք հրատարակել է Ք. Գրումպերտը 1798 թվականին։ Գոյություն ունի նաև Ասկլեպիադես Բյութանացու անունը կրող, հայերեն թարգմանությամբ մի համառոտ երկ՝ «Ասկղեպիադսւյ վասն չորից բնութեանց մարդոյ և տարոյ և սւմսոյ» խորագրով՝ բաղկացած 12 գլուխներից (Վենետիկի Մխիթարյան մատենադարան, ձեռ. յտտ 310)։ Ասկլեպիադես Բյութանացիու երկերից հատվածներ կան նաև Որիբաս Պերգամացու բժշկարանի հայերեն հին թարգմանությամբ մեզ հասած մի թերի օրինակում։
Կատեգորիա:Հին հռոմեացի բժիշկներ Կատեգորիա:Հին հույն գրողներ Կատեգորիա:Հին հույն հռետորներ
Կոստանդնուպոլսի պաշարում (626)
Կոստանդնուպոլսի պաշարում (626), Կոստանդնուպոլսի պաշարում ավարների, սլավոնների և պարսիկների կողմից։ Օգտվելով բյուզանդական զորքերի պարսիկների դեմ պատերազմում զբաղվածությամբ, ինչպես նաև պարսկական բանակի առկայությամբ եվրոպական հատվածում, ավարնեը որոշեցին պաշարել Կոստանդնուպոլիսը։ Սակայն բյուզանդական նավատորմը թույլ չտվեց ավարներին միանալ պարսիկներին։ Դրանից հետո ավարները ձեռնարկելով ևս մեկ անհաջող պաշարման փորձ՝ հեռացան։
Կատեգորիա:Կոստանդնուպոլսի պաշարումներ Կատեգորիա:Բյուզանդիայի պատերազմներ Կատեգորիա:Կոստանդնուպոլիս
Նիկործմինդա
Պատմություն
Կառուցվել է 1010-1014 թվականներին, Բագրատ III-ի թագավորության ժամանակ։ Վերանորոգվել է 1534 թվականին Իմերեթի թագավոր Բագրատ III-ի կողմից։ Տաճարի հարևանությամբ եռհարկանի զանգակատունը կառուցվել է 19-րդ դարի երկրորդ կեսին։
Ճարտարապետություն
Նիկործմինդան իրենից ներկայացնում է խաչաձև գմբեթավոր եկեղեցի։ Գմբեթը հենվում է թմբուկի վրա, որն ունի դեկորատիվ քովթարով 12 պատուհան։ Թմբուկը հենվում է վեց առագաստի վրա։ Զոհասեղանի ապսիդը և գմբեթային ծավալը հարող արևմտյան թևը ստեղծում են ներքին մեծ տարածք։ Հարավային և արևմտյան գավիթները կառուցվել են ավելի ուշ, բայց նույնպես 11-րդ դարում։ Ներքին կահավորանքի մի մաս են կազմում 17-րդ դարերի հարուստ որմնանկարները։
Արտաքին պլանի ուրվապատկերը խաչաձև է։ Տաճարի ճակատային քարերը հարթ են։
Դեկոր
Պատերի երեսի զարդարանքներն իրենցից ներկայացնում են ճարտարապետական գոտի՝ զանազան փորագրություններով և բազմաձև հարթաքանդակային կոմպոզիցիաներ՝ Աստվածամոր պայծառակերպություն, Դատաստանի օր, Տիրուհու Խաչի Խաչվերաց, սրբերի կերպարներ, ֆանտաստիկ կենդանիներ։ Նիկործմինդայի տաճարի դեկորը վրացական եկեղեցիների շրջանում ամենագեղեցիկներից մեկն է։ Այստեղ կարելի է տեսնել մի քանի գեղարվեստական ոճերի համադրություն, ինչը խոսում է կատարման դրդապատճառի և կարգի ընտրության ազատության մասին։
Նիկործմինդայի տաճարը ընդգրկված է ՅՈւՆԵՍԿՕ-ի համաշխարհային ժառանգության ցանկում ։
Գրականություն
Կատեգորիա:Վրաստանի տաճարներ Կատեգորիա:Ռաճա-Լեչխում և Քվեմո Սվանեթի մարզի շենքեր և կառույցներ Կատեգորիա:Համաշխարհային ժառանգության նախնական ցանկ
Դանիելե Դե Ռոսսի
Դանիելե Դե Ռոսսի (Daniele De Rossi, ), իտալացի ֆուտբոլիստ, Ռոմայի և Իտալիայի հավաքականի կիսապաշտպան։ 2006 թվականի աշխարհի առաջնության և 2004 թվականի Եվրոպայի մինչև 21 տարեկանների առաջնության չեմպիոն։ 2004 թվականի Աթենքի Ամառային Օլիմպիական խաղերի բրոնզե մեդալակիր, 2006 թվականի Իտալիայի լավագույն երիտասարդ ֆուտբոլիստ։ Իտալիայի 2007 և 2008 թվականների գավաթակիր։
Երիտասարդական
Դանիելեն սկսել է իր կարիերան Օստիա հռոմեական երիտասարդական ակումբում, որը գտնվում էր իր ծննդավայրում։ Այնտեղ նա հանդես է եկել որպես հարձակվող։ Այնուհետև նա խաղացել է Օստիա Մարե երիտասարդական ակումբում, որտեղից էլ նրա հայրը՝ Ռոմա երիտասարդական ակումբի ղեկավարն ու Պրատո ակումբի նախկին խաղացողը, տեղափոխում է Դանիելեին Ռոմա։
Միջազգային կարիերա
Դե Ռոսսին Իտալիայի մինչև 21 տարեկանների հավաքականում անցկացրել է 16 խաղ, ինչպես նաև 2004 թվականի մինչև 21 տարեկանների Եվրոպայի առաջնության ժամանակ հանդես է եկել չեմպիոնական թիմի հիմնական կազմում։ Նույն տարում Իտալիայի օլիմպիական հավաքականի հետ նա բրոնզե մեդալի է արժանանում Աթենքի Օլիմպիադայում։ Մի քանի շաբաթ անց՝ վերադառնալով Հունաստանից, Դե Ռոսսին 21 տարեկանում Իտալիայի ազգային հավաքականի կազմում առաջին անգամ դուրս է գալիս խաղադաշտ, դա 2006 թվականի աշխարհի առաջնության ընտրական փուլի Նորվեգիայի դեմ հանդիպումն էր, հենց այդ խաղում Դանիելեն բացում է նաև իր գոլերի հաշիվը առաջին հավաքականում։ 2005 թվականի մարտի 30-ին Իսլանդիայի հետ ընկերական խաղում Դե Ռոսսին առաջին անգամ կրում է ավագի թևկապը։
ՖԻՖԱ Աշխարհի առաջնություն 2006
Դե Ռոսսին ընդգրկված էր Իտալիայի հավաքականի հայտացուցակում։ ԱՄՆ-ի դեմ երկրորդ խմբային խաղում Դե Ռոսսին միանգամից ստանում է կարմիր քարտ՝ Բրայան ՄաքԲրայդի դեմքին արմունկով հարվածելու համար։ ՄաքԲրայդն արյունոտ վիճակում լքում է խաղադաշտը, բայց վերադառնում է բուժումից հետո՝ ավելի ուշ ստանալով երեք կար։ BBC-ն այդ հանդիպումից հետո նշում է, որ Դե Ռոսսին վարկաբեկեց ինքն իրեն այդ քայլով ։ Դե Ռոսսին ավելի ուշ ներողություն է խնդրում ՄաքԲրայդից, երկրպագուներից և բաց նամակով ՖԻՖԱ-յից։ Այդ հարվածի համար տուգանվում է 10000 շվեյցարական ֆրանկով, որակազրկվում է 4 խաղով , որի արդյունքում կարողանում է խաղալ միայն եզրափակչում՝ Ֆրանսիայի դեմ խաղում, որտեղ 61-րդ րոպեին փոխարինելով Ֆրանչեսկո Տոտտիին` իրացնում է հետխաղյա 11 մետրանոց հարվածներից մեկը և օգնում է Իտալիայի հավաքականին նվաճել իր չորրորդ աշխարհի գավաթը ։
ՖԻՖԱ Կոնֆեդերացիաների Գավաթ 2009
Կոնֆեդերացիաների Գավաթի խաղարկության ժամանակ, ԱՄՆ-ի դեմ հանդիպման 71-րդ րոպեին Դե Ռոսսին հեռահար հարվածով գրավում է հյուսիսամերիկացիների դարպասը և հավասարեցնում է հաշիվը, որից հետո իտալացիները Ջուզեպպե Ռոսսիի խփած երկու գնդակների շնորհիվ հաղթում են 1:3 հաշվով։ Շատերը կարծում էին, որ Դե Ռոսսին կլինի Ֆաբիո Կանավառոյից հետո հաջորդ ավագը՝ շնորհիվ Դե Ռոսսիի նվիրվածությանը միջազգային ֆուտբոլին։ 2008/09 մրցաշրջանում, աշխարհի առաջնության ընտրական փուլի խաղերի ժամանակ Դե Ռոսսին խփել է Իտալիայի համար մեծ կարևորություն ունեցող գոլեր։ Ռոմայի կազմում Դե Ռոսսին հիմնականում խաղում է որպես պաշտպանողական ոճի կիսապաշտպան, իսկ հավաքականում նա խաղում է հարձակողական ոճով, այդ պատճառով էլ ավելի շատ գոլեր է խփում հավաքականում քան իր հարազատ ակումբում։
Ֆուտբոլի աշխարհի առաջնություն 2010
Դե Ռոսսին խփում է Իտալիայի առաջին գոլը 2010 թվականի աշխարհի առաջնության Պարագվայի դեմ խաղում՝ հաշիվը դարձնելով 1:1 ։ Նոր Զելանդիայի հավաքականի դեմ երկրորդ խաղում Դե Ռոսսին տուգանային հրապարակում խախտում է կատարում, որի պատճառով նշանակվում է 11 մետրանոց հարված և Իտալիան կրկին ավարտում է խաղը 1:1 հաշվով ։
ՈՒԵՖԱ Եվրո 2012
Եվրո 2012-ի խմբային խաղերի ժամանակ Իսպանիայի և Խորվաթիայի դեմ խաղերում Դե Ռոսսին խաղում էր որպես կենտրոնական պաշտպան։ Խմբային փուլի վերջին՝ Իռլանդիայի դեմ խաղում նա հանդես եկավ որպես կիսապաշտպան, որից հետո քառորդ եզրափակչի Անգլիայի դեմ խաղում Դանիելեն շարունակում է խաղալ արդեն որպես կիսապաշտպան, որտեղ հետխաղյա 11 մետրանոց հարվածաշարը ավարտվում է Իտալիայի օգտին։ Դե Ռոսսին նաև մասնակցում է առաջնության մյուս խաղերին՝ հաղթելով Գերմանիային կիսաեզրափակչում և պարտվելով Իսպանիային եզրափակչում (4:0) ։
ՖԻՖԱ Կոնֆեդերացիաների Գավաթ 2013
Դե Ռոսսին 2013 թվականի հունիսին մասնակցում է Բրազիլիայում տեղի ունեցող Կոնֆեդերացիաների գավաթին, որտեղ նա գոլ է խփում Ճապոնիայի դեմ խաղում (4:3) ։
Ֆուտբոլի աշխարհի առաջնություն 2014
2014 թվականի հունիսի 20-ի տվյալներով Դե Ռոսսին Իտալիայի հավաքականի պատմության ընթացքում ամենաշատ հանդիպում անցկացրած ֆուտբոլիստների մեջ զբաղեցրրեց 7-րդ տեղը ։
Անձնական կյանք
Դե Ռոսսին ծնվել է Հռոմում։ Նրա հայրն Ալբերտո Դե Ռոսսին է՝ Ռոմայի նախկին խաղացողն ու Ռոմայի երիտասարդական թիմի մարզիչը։ Դե Ռոսսիի նախնին՝ Իվան Դե Ռոսսին, ճարտարապետ էր, ով տեղափոխվել էր Միլանից Սանկտ-Պետերբուրգ Պետրոս I-ին կայսեր հրավերով ։ Դե Ռոսսին ամուսնացել է երկու անգամ։ Առաջին կինը նախկին պարուհի Սառա Բանդուն է, ումից Դե Ռոսսին ունի աղջիկ՝ Գայան (ծնված՝ 2005 թվականի հուլիսի 16-ին) ։ Աղջկա ծնունդից հետո Դե Ռոսսին սկսեց հանդես գալ Ռոմայում 16 համարի ներքո։ Մինչ այդ Դե Ռոսսին հանդես էր գալիս նախ 27 (երկու մրցաշրջան), այնուհետև 4 համարների ներքո։ Երկրորդ կինը նույնպես նախկին պարուհի էր՝ Թամարա Պիսնոլին (ամուսնությունը գրանցվել է 2006 թվականի մայիսի 16-ին)։ Դե Ռոսսին բաժանվում է Թամարայից 2009 թվականի փետրվարին ։ 2006 թվականի դեկտեմբերի 26-ին Դե Ռոսսին Men’s Health ամսագրի հարցումների հիման վրա ճանաչվում է Իտալիայի տարվա մարդ։ 2007 թվականին Դե Ռոսսին նկարահանվում է Unicredit բանկի գովազդում հավաքականի իր թիմակիցների՝ Անդրեա Պիրլոյի և Մարկո Մատերացցիի հետ։ 2008 թվականին ընտրվում է Pringles-ի կողմից՝ որպես ներկայացուցիչ 2008 թվականի Եվրոպայի առաջնությանը եվրոպական այլ հայտնի ֆուտբոլիստների հետ միասին։ Դե Ռոսսին նաև հայտնվել է FIFA 09 խաղի իտալական տարբերակի շապիկին։ Նկարը պատկերում է 2008 թվականի Իտալիայի սուպերգավաթի ժամանակ Ինտերի դեմ խաղում գոլ խփելու պահը։
Թիմային
Իտալիայի հավաքական
Տիտղոսներ
5-րդ՝ ասպետական աստիճանի շքանշան «Իտալիայի Հանրապետությանը մատուցած ծառայությունների համար» (Cavaliere Ordine al merito della Repubblica Italiana)՝ 2004
Պատվո շքանշան շղթայով «Սպորտային ոլորտում մատուցած ծառայությունների համար» (Collare d'oro al Merito Sportivo)՝ 2006
4-րդ՝ սպայական աստիճանի շքանշան «Իտալիայի Հանրապետությանը մատուցած ծառայությունների համար» (Ufficiale Ordine al merito della Repubblica Italiana)՝ 2006
Լոլա Լիյվատ
Լոլա Լիյվատ (էստ․ Lola Liivat, ինչպես նաև Լոլա Լիյվատ Մակարովա,, Տալլին, Էստոնական ԽՍՀ), էստոնացի նկարչուհի։
Կենսագրություն
Ծնվել է 1928 թվականի օգոստոսի 17-ին Տալլինում։ Չորս տարի անց ընտանիքը տեղափոխվել է Ռակվեռե։
1948-1954 թվականներին սովորել է Էստոնիայի ԽՍՀ Տարտուի պետական գեղարվեստի ինստիտուտում (1951 թվականից՝ Էստոնիայի ԽՍՀ պետական գեղարվեստական ինստիտուտի Տարտուի մասնաճյուղ)։ Ավելի ուշ դասավանդել է գեղարվեստի դպրոցում։
Ստեղծագործություն
Իր ստեղծագործական գործունեության ընթացքում մասնակցել է ավելի քան հարյուր ցուցահանդեսի։ Ստեղծագործական ուղին ներառում է նաև խորհրդային ժամանակաշրջանում աշխատանքների ցուցադրության 15 տարվա արգելքը ։
2018 թվականի օգոստոսին Տարտուի արվեստի թանգարանում բացվել է նկարչի աբստրակտ աշխատանքների խոշորագույն հետահայաց ցուցադրությունը ։
Ծանոթագրություններ
Կատեգորիա:Էստոնացի նկարիչներ Կատեգորիա:Խորհրդային նկարիչներ Կատեգորիա:Էստոնացիներ Կատեգորիա:Էստոնացի արվեստագետներ Կատեգորիա:Էստոնացի նկարչուհիներ Կատեգորիա:Նկարչուհիներ
Մոլի օր
Մոլի օր (Mole Day), ոչ պաշտոնական տոն, որը նշվում է քիմիկոսների, քիմիայի ուսանողների և քիմիայի սիրահարների շրջանում հոկտեմբերի 23-ին, առավոտյան ժամը 6:02-ից մինչև երեկոյան 6:02-ը  ։ Ամսաթիվը գրվում է ամերիկյան ոճով՝ 6:02 10/23: Ժամանակը և ամսաթիվը հաշվարկվում են Ավոգադրոյի հաստատունի հիման վրա, որը մոտավորապես հավասար է 6,02×1023-ի և որոշում է մասնիկների (ատոմների կամ մոլեկուլների) քանակը նյութի մեկ մոլում՝ Si-ի յոթ բազային միավորներից մեկը։
Ակնարկ
Մոլի օրը ծագել է մանկավարժ Մարգարեթ Քրիստոֆի կողմից կազմակերպված տոնակատարությունից ։ Նա հոդված է գրել 1980-ականներին. որպես գիտության ուսուցիչ աշխատելու իր փորձի մասին ։ Այս հոդվածից ոգեշնչված Մորիս Օլերը ՝ Վիսկոնսին նահանգի Պրերի դյու Շիեն քաղաքի ավագ դպրոցի քիմիայի ուսուցիչ, 1991 թվականի մայիսի 15-ին հիմնել է Մոլի ազգային հիմնադրամը (NMDF) ։
Միացյալ Նահանգների, Հարավային Աֆրիկայի, Ավստրալիայի և Կանադայի շատ ավագ դպրոցներ նշում են խլուրդի օրը ՝ իրենց աշակերտներին քիմիայով հետաքրքրելու համար՝ անցկացնելով տարբեր գործողություններ, որոնք հաճախ կապված են քիմիայի կամ մոլի հետ ։
Ամերիկյան քիմիական ընկերությունը հովանավորում է քիմիայի ազգային շաբաթը, որը տեղի է ունենում կիրակիից շաբաթ օրը, որը ընկնում է հոկտեմբերի 23-ին։ Սա մոլի օրը դարձնում է քիմիայի ազգային շաբաթվա անբաժանելի մասը։
Ծանոթագրություններ
Կատեգորիա:Քիմիա Կատեգորիա:Տոներ Կատեգորիա:Հոկտեմբերի 23 Կատեգորիա:Տոն օրեր Կատեգորիա:ԱՄՆ-ի տոներ Կատեգորիա:Հյուսիսային Ամերիկա Կատեգորիա:Վիքիպեդիա:ՈՒՎ 2023-ի հոդվածներ
Դյոբելն (շրջան)
Դյոբելն  (Landkreis Döbeln), շրջան Գերմանիայում։ Շրջկենտրոնն է Դյոբելն քաղաքը։ Զբաղեցնում է 424,34 կմ2։ Բնակչությունը՝ 71.163 մարդ։ Բնակչության խտությունը՝ 168 մարդ/կմ2։
Շրջանի պաշտոնական կոդը՝ 14 3 75։ Շրջանում 13 համայնք կա ։
Ծանոթագրություններ
Կատեգորիա:Գերմանիայի շրջաններ
Եվրատեսիլ 1957 երգի մրցույթ
«Եվրատեսիլ 1957 երգի մրցույթը» եղել է երկրորդ Եվրատեսիլ երգի մրցույթը և տեղի է ունեցել 1957 թվականի մարտի 3-ին Ֆրանկֆուրտ (Մայն) քաղաքում (Գերմանիա)։ Ինչպես և առաջին մրցույթը, այս մեկը կրկին հիմնականում ռադիո ծրագիր էր, բայց կար մարդկանց նկատելի աճ, ովքեր ունեյն հեռուստացույցներ։ Մրցույթը հաղթեց Նիդերլանդները ներկայացնող Քորի Բրոքքենը «Net Als Toen» երգով։
Որոշ ժամանակ լուրեր են տարածվել, որ Վալտեր Անդրեաս Շվարցը իր «Im Wartesaal Zum Großen Glück» երգով զբաղեցրել է երկրորդ հորիզոնականը, այդ իսկ պատճառով Գերմանիան հյուրընկալեց Եվրատեսիլ 1957 երգի մրցույթը։ Իրականում կանոնը, որ հաղթող երկիրը պետք է կազմակերպի հաջորդ տարվա Եվրատեսիլը դեռևս չէր բեղմնավորված։ Սակայն, ինչպես ավելի շատ երկրներ ցանկանումեյն մասնակցել, դա դարձավ անպետք։
Անցկացման վայր
Ֆրանկֆուրտ (Մայն)-ը քաղաք է Գերմանիայում, Հեսեն երկրամասում, Մայն գետի ափին։ Ֆինանսական և առևտրական խոշոր կենտրոն, միջազգային օդանավակայան (Ռայն-Մեյն), մեքենաշինության, քիմիկական արդյունաբերության կենտրոն։
Վայրը, որը ընտրված էր հյուրընկալելու երկրորդ Եվրատեսիլ մրցույթը, եղել էր Հեսենյան ռադիոյի գլխավոր սրահը, մի կառույց, երաժշտական դահլիճ և նախկին հեռուստատեսության ստուդիա, որը գտնվում է Ֆրանկֆուրտում։ Դա եղել է Հեսենյան Ռադիոյի նախկին շտաբը։ Այսօր օգտագործվում է որպես երաժշտական դահլիճ։
Ֆորմատ
Այս տարվա մրցույթում Իտալիայի ելույթը տևել է 5։09 րոպե, մինչդեռ Մեծ Բրիտանիայի ելույթը տևեց ընդամենը 1։52 րոպե։ Այդ իսկ պատճառով ստեղծվեց կանոն, որ յուրաքանչյուր երգ մրցույթում չպետք է ավել լինի, քան 3 րոպե, այս կանոնը ուժի մեջ է մնում մինչ այսօր։
Ի փոփոխության նախորդ տարվա մրցույթի կանոններին, այս տարի իրավունք է տրվել դուետներին մասնակցելու։ Դանիայի ներկայացուցիչները Բիրթե Վիլկեն և Գուստավ Վինքլերը առաջին դուետն է Եվրատեսիլ երգի մրցույթի պատմության մեջ։
Սա առաջին տարին էր, որտեղ ժյուրիի անդամները հաղորդակցվում էին հեռախոսով։ Սա նաև առաջին անգամն էր, երբ Հոլանդիան հաղթել է մրցույթը։ Մեկ այլ զգալի փոփոխությունն այն էր, որ ազգային ժյուրինչէր կարող քվեարկել իրենց սեփական երգի օգտին։
Հղումներ
Կատեգորիա:Եվրատեսիլ 1957 երգի մրցույթ Կատեգորիա:1957 Գերմանիայում
(534) Նասովիա
Միջին հեռավորությունը Արեգակից կազմում է 2,885204 ա. մ., առավելագույնը մոտենում է 2,7245 ա. մ. հեռավորության վրա և հեռանում 3,0459 ա. մ. ։ Արեգակի շուրջ մեկ ամբողջական պտույտ է կատարում 1790,04 երկրային օրվա ընթացքում, իր ուղեծրով շարժվելով միջինում 0,201113 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,28° անկյուն։
Նասովիա աստերոիդը պատկանում է Կորոնիսի աստերոիդների ընտանիքին, որի մեջ ներառված են այս պահին հայտնի ավել քան 300 անդամներ։ Բավականին անսովոր է հանդիսանում այն փաստը, որ այս ընտանիքի անդամները շարժվում են գործնականորեն մի ուղեծրով ։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Կորոնիսի ընտանիքի աստերոիդներ Կատեգորիա:1904 թվականին հայտնաբերված աստղագիտական մարմիններ Կատեգորիա:Ռայմոնդ Դուգանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բողոքի ցույցեր Ռուսաստանում (2021)
Նախապատմություն
2020 թվականի օգոստոսին Ալեքսեյ Նավալնիի թունավորումից հետո նա բուժվում էր Բեռլինում։ 2020 թվականի դեկտեմբերի 14-ին լույս է տեսել The Insider-ի, Bellingcat-ի և CNN-ի համատեղ հետաքննությունը, որը պնդում է, որ Նավալնիի դեմ մահափորձը կատարել է Ռուսաստանի ԱԴԾ-ի 8 օպերատիվներից բաղկացած խումբը, որը գործել է ԱԴԾ-ի քրեագիտության ինստիտուտի քողի տակ։ Ըստ Նավալնիի հայտարարության՝ այդ մահափորձը պատվիրել է Պուտինը։
2021 թվականի հունվարի 17-ին Նավալնին վերադարձել է Ռուսաստան և ձերբակալվել «Իվ Ռոշե» գործով սահմանված փորձաշրջանի խախտման մեղադրանքով։ 2021 թվականի հունվարի 18-ին Խիմկի քաղաքի ՆԳՎ բաժանմունքում տեղի է ունեցել դատարանի արտագնա նիստը, որի ընթացքում Նավալնին ձերբակալվել է 30 օրով։ 2021 թվականի հունվարի 18-ին Նավալնին թողարկել է տեսաուղերձ, որում կողմնակիցներին կոչ է արել բողոքի դուրս գալ հունվարի 23-ին։
Հաջորդ օրը՝ 2021 թվականի հունվարի 19-ին, Կոռուպցիայի դեմ պայքարի հիմնադրամը հրապարակել է «Պալատ Պուտինի համար։ Ամենամեծ կաշառքի պատմությունը» (Дворец для Путина. История самой большой взятки) վավերագրական ֆիլմ-հետաքննությունը, որը պատմում է ֆիլմում «Պուտինի պալատ» անվանվող Իդոկոպաս հրվանդանի վրա նստավայրի մասին։ Ֆիլմի հեղինակների խոսքով՝ նստավայրը կառուցվել է բարդ կոռուպցիոն համակարգի հաշվին, իսկ փաստացի այն վերահսկվում է Վլադիմիր Պուտինի կողմից վստահված անձանց միջոցով։ Հետաքննության սկզբում կոչ է արվում 2021 թվականի հունվարի 23-ին ՝ ժամը 14:00-ին, Նավալնիին ազատ արձակելու պահանջով դուրս գալ «ձեր քաղաքների կենտրոնական փողոցներ»։
Հունվարի 21
2021 թվականի հունվարի 21-ին իշխանությունները բերման են ենթարկել Կոռուպցիայի դեմ պայքարի հիմնադրամի մի քանի աշխատակիցների, իսկ մյուսների տներ ոստիկաններ են եկել ։
Գլխավոր դատախազությունը պահանջել է, որ Ռոսկոմնադզորն արգելափակի 2021 թվականի հունվարի 23-ի հանրահավաքներին մասնակցելու կոչեր կատարող կայքերը։ Ռոսկոմնադզորը հայտնել է, որ անչափահասներին հավաքներին ներգրավելու համար սոցիալական ցանցերին կարող են տուգանքներ նշանակվել ։
Ռուսաստանի մի քանի համալսարանների ղեկավարություններն ասել են, որ չարտոնված բողոքներին մասնակցելու համար ուսանողները կարող են հեռացվել կամ ընդգրկվել «պետական ​​հիմնարկների սև ցուցակում» ։
Հունվարի 22
Հունվարի 22-ին ձերբակալվել են Նավալնիի մամուլի քարտուղար Կիրա Յարմիշը, ԿԴՊՀ քննչական վարչության աշխատակից Գեորգի Ալբուրովը և փաստաբան Վլադլեն Լոսը։ Լյուբով Սոբոլը տուգանվել է 250 հազար ռուբլով ։ Մի քանի տասնյակ մարդ բերման են ենթարկվել, իսկ նրանց մի մասը ձերբակալվել է ամբողջ Ռուսաստանում ։
Քննչական կոմիտեն քրեական գործ է հարուցել անչափահասներին չհամաձայնեցված գործողություններին ներգրավելու համար՝ բացատրելով այդ գործողություններին մասնակցողների կյանքերի կանխամտածված վտանգը՝ կորոնավիրուսի պատճառով ։ Կրթության նախարարությունը ծնողներին հորդորել է զերծ պահել իրենց երեխաներին հունվարի 23-ի հանրահավաքներին մասնակցելուց ։ Ուսանողները, դպրոցականների և նախադպրոցական տարիքի երեխաների ծնողները նամակներ են ստացել մի շարք քաղաքներում հավաքների հետևանքների մասին   ։
Նախագահ Պուտինի մամուլի քարտուղար Դմիտրի Պեսկովն ասել է, որ Կրեմլն անընդունելի է համարում նման միջոցառումների կազմակերպումը և «երիտասարդներին դրդելը մասնակցել այդ գործողություններին» ։ Մոսկվայի քաղաքապետ Սերգեյ Սոբյանինը հորդորել է մոսկվացիներին չմասնակցել հունվարի 23-ի ցույցին՝ կորոնավիրուսի տարածման պատճառով ։
Ուսուցիչների միջոցով աշակերտները և նրանց ծնողները խնդրանք են ստացել, որ անչափահասները չմասնակցեն հանրահավաքների։ Շաբաթ օրը կրթական հաստատությունները որոշել են դասեր անցկացնել նույնիսկ չնայած հեռակա ուսուցման ռեժիմներին ։
Բողոքի ցույցերի ընթացք
Ակցիաներից ուղիղ հեռարձակումներն իրականացրել են Ազատություն Ռադիոն, ՄԲԽ Մեդիան, «Ներկա ժամանակ» և «Անձրև» հեռուստաալիքները։
BBC-ի տվյալներով՝ բողոցի ցույցեր են անցկացվել Ռուսաստանի 112 քաղաքներում ։
Ըստ Reuters-ի` առնվազն 40000 ցուցարարներ հավաքվել են Մոսկվայի մի քանի վայրերում, մինչդեռ Ներքին գործերի նախարարությունը հայտնել է շուրջ 4000 ցուցարարների ներկայության մասին ։ Մոսկվայում ՕՄՈՆը սկսել է ցրել ցույցերը և բերման ենթարկել բողոքողներին մինչ բողոքի ցույցի սկիզբը։ Ալեքսեյ Նավալնիի կինը՝ Յուլիա Նավալնայան ևԼյուբով Սոբոլը բերման են ենթարկվել Մոսկվայում՝ ցույցերին մասնակցելուց հետո ։ Մի քանի ժամ անց ՄԲԽ մեդիան հաղորդել է, որ Յուլիա Նավալնայան ազատ է արձակվել ։
Կազանում հունվարի 23-ին բողոքի ցույցի պատճառով փակվել են մետրոյի «Կրեմլյովսկայա» և «Տուկայա հրապարակ» կայարանները ։
ՄԲԽ մեդիայի գնահատմամբ, Ռուսաստանում բողոքողների ընդհանուր թիվը տատանվել է 110-ից 160 հազարի սահմաններում ։
ՕՎԴ-ինֆոյի փոխանցմամբ՝ Մոսկվայի ժամանակով ժամը 22:15-ի դրությամբ, երկրի ողջ տարածքում ձերբակալվել է 2662 մարդ ։
Արտասահմանում
Հելսինկիում, կորոնավիրուսային համավարակի հետ կապված սահմանափակումների պատճառով, Նավալնիին սատարող ցույցեր են անցկացվել մինչև 10 հոգի փոքր խմբերում և սոցիալական հեռավորության պահպանմամբ (ընդհանուր առմամբ 16 հանրահավաք)։ Այս ընթացակարգը համաձայնեցվել է ոստիկանության հետ։ Գործողությունները տեղի են ունեցել Ռուսաստանի դեսպանատան մոտ և Սենատի հրապարակում՝ մայրաքաղաքի կենտրոնում ։
Հաագայում, Լոնդոնում, Բեռլինում, Տոկիոյում, Միլանում, Մյունխենում, Պրահայում, Նյու Յորքում, Բարսելոնայում և Մադրիդում, ինչպես նաև այլ քաղաքներում ցույցեր են անցկացվել Ռուսաստանի դեսպանատների մոտ՝ ի աջակցություն Ռուսաստանի բողոքի ցույցերի ։ Թել Ավիվում, ըստ ականատեսներից մեկի, ցույցին ներկա է եղել շուրջ 1000 մարդ ։ Ի աջակցություն Ռուսաստանում բողոքի ցույցերին, համերաշխության գործողություններ են անցկացվել նաև Ավստրալիայում։ Կիևում Ալեքսեյ Նավալնիի 30 կողմնակիցներ հավաքվել են Ռուսաստանի դեսպանատան մոտ ։
Արտաքին հղումներ
Կատեգորիա:Բողոքի ակցիաներ Ռուսաստանում Կատեգորիա:Ընդդիմություն Վլադիմիր Պուտինին Կատեգորիա:Ալեքսեյ Նավալնի
ՀՀ միջուկային անվտանգության կարգավորման կոմիտե
ՀՀ միջուկային անվտանգության կարգավորման կոմիտե, գործադիր իշխանության հանրապետական մարմին է, որն իրականացնում է ատոմային էներգիայի օգտագործման բնագավառի պետական կարգավորումը՝ բնակչության և անձնակազմի անվտանգության ապահովման, շրջակա միջավայրի պաշտպանության և ՀՀ անվտանգության պաշտպանության նպատակներով։
Կոմիտեն կարգավորում է Հայկական ԱԷԿ-ի, աշխատած միջուկային վառելիքի չոր պահեստարանի, ՌԱԴՈՆ պահեստարանի և միջուկային նյութերի կիրառմամբ իրականացվող գործունեությունների միջուկային և ճառագայթային անվտանգությունը։ Միջուկային անվտանգության կարգավորման պետական կոմիտեի նախագահն է Աշոտ Մարտիրոսյանն, տեղակալը՝ Խաչատուր Խաչիկյանը։
Կոմիտեի տեխնիկական աջակցման կենտրոնը «Միջուկային և ռադիացիոն անվտանգության գիտատեխնիկական կենտրոնն» է։
Պատմություն
Հայաստանի Հանրապետությունում միջուկային անվտանգության կարգավորող մարմինն առաջին անգամ ստեղծվել է 1993 թվականի նոյեմբերի 16-ի որոշմամբ, և կոչվել է «Հայաստանի Հանրապետության կառավարությանն առընթեր ատոմային էներգիայի օգտագործման միջուկային և ռադիացիոն անվտանգության պետական հսկողության վարչություն» կամ ամփոփ կերպով՝ «ՀՀ Պետատոմհսկողություն»։ 2002 թվականին, ՀՀ Պետատոմհսկողությունը միացվել և վերակազմակերպվել էՀՀ բնապահպանության նախարարության ատոմային էներգիայի օգտագործման միջուկային և ճառագայթային անվտանգության տեսչության։ Այնուհետև, 2008 թվականին ՀՀ բնապահպանության կազմում գտնվող տեսչությունը վերակազմակերպվել է ՀՀ կառավարությանն առընթեր միջուկային անվտանգության կարգավորման պետական կոմիտեի ։
2018 թվականի հունիսի 11-ի կառավարական որոշմամբ իրավահաջորդն է դարձել ՀՀ միջուկային անվտանգության կարգավորման պետական կոմիտեն ։
Ծանոթագրություններ
Կատեգորիա:ՀՀ միջուկային անվտանգության կարգավորման պետական կոմիտե
Անդրանիկ Ճաղարյան
Անդրանիկ Ջումշուդի Ճաղարյան (1916,, ), հայ վիրաբույժ, մարդաբան, բժշկական գիտությունների դոկտոր (1957), պրոֆեսոր (1960)։ ՀԽՍՀ գիտության վաստակավոր գործիչ (1963)։
Կենսագրություն
1938 թվականին ավարտել է Երևանի պետական բժշկական ինստիտուտը։ Մասնակցել է Հայրենական մեծ պատերազմին։ Սրտաբանության և սրտային վիրաբուժության ինստիտուտի կազմակերպիչներից է։ 1957-1960 թվականներին՝ նույն ինստիտուտի սրտային վիրաբուժության բաժանմունքի վարիչ, (1958 թվականին կատարել է սրտի արատի առաջին վիրահատությունը Հայաստանում), 1960-1982 թվականներին՝ ԵԲԻ վիրահատական վիրաբուժության և տեղագրական անատոմիայի ամբիոնի վարիչ ։
Գործունեություն
Աշխատանքները վերաբերում են սրտի արատների վիրաբուժության, աորտայի բնածին նեղացման, սրտի պսակածն անոթների անբավարարության հարցերին։ Օժտված լինելով կերպարվեստագետի արտակարգ ձիրքով՝ նա ինքն է ստեղծել իր գրքերի բոլոր գունավոր ատլասները։ Մշակել է դեմքի պլաստիկ վերականգնման մեթոդ։ 1970 թվականին ՀԽՍՀ ԳԱ Հնագիտության և ազգագրության ինստիտուտին կից հիմնել է մարդաբանության լաբորատորիա, 1978 թվականին ՀԽՍՀ ազգագրության թանգարանում (Սարդարապատ)՝ բրոնզեդարյան մարդկանց գանգերի հիման վրա վերականգնված դիմաքանդակների պատկերասրահ։ Վերականգնել է Պետրոս Դուրյանի (1972), խուռիական (բրոնզեդարյան), ուրարտական և Շենգավիթում 6 հազար տարի առաջ ապրած բնիկների դեմքեր։ Այդ դիմաքանդակներից մի քանիսը դարձել են Նոր Զելանդիայի և Լիբանանի ազգային թանգարանների սեփականությունը։ ԱՄՆ-ի հայ մասնագետների միության անդամ (1967)։
Ծանոթագրություններ
Կատեգորիա:Հայ բժիշկներ Կատեգորիա:1916 ծնունդներ Կատեգորիա:Մայիսի 25 ծնունդներ Կատեգորիա:Աստղաշեն գյուղում ծնվածներ Կատեգորիա:1985 մահեր Կատեգորիա:Մայիսի 22 մահեր Կատեգորիա:Երևան քաղաքում մահացածներ Կատեգորիա:Հայ մարդաբաններ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Երևանի պետական բժշկական համալսարանի շրջանավարտներ Կատեգորիա:Հայ վիրաբույժներ Կատեգորիա:ՀԽՍՀ գիտության վաստակավոր գործիչներ Կատեգորիա:Հայրենական մեծ պատերազմի մասնակիցներ
1945
Մահեր
Կատեգորիա:1945 Կատեգորիա:Տարեթվեր
Օքսիկոդոն
Օքսիկոդոն (պերկոցետ,պերկոսետ), ցավազրկող դեղ, թեբաինից ստացվող կիսասինթետիկ օփիոիդ։ Մշակվել է 1916 թվականին Գերմանիայում ։ Սա մի քանի նոր կիսասինթետիկ օփիոիդներից մեկն է, որը փորձել են բարելավել գոյություն ունեցող օփիոիդներից՝ մորֆին, դիացետիլմորֆին (հերոին) և կոդեին ։ Օքսիկոդոնը սովորաբար նշանակվում է միջին կամ ուժեղ  ցավի թեթևացման համար։
Ֆիզիկաքիմիական բնութագրերը
Օքսիկոդոնը հանդիսանում է պինդ նյութ, չնայած կա նաև հեղուկի և պարկուճների տեսքով։ Լուծվում է էթիլ սպիրտում, քլորոֆորմում, անլուծելի է ջրում և դիէթիլ եթերում։
Ստացումը
Օքսիկոդոնը ստանում են բնական աղբյուրներից` օփիոիդներից, թեբաինի սինթեզի միջոցով։ Օքսիկոդոնի ստացման հիմնական ռեկցիան հանդիսանում է Դիլս-Ալդերայի ռեակցիան։
Օքսիկոդոնի ազդեցությունը
Օքսիկոդոնը հանդիսանում է ուժեղ ցավազրկող։ Իր արդյունավետությամբ 10 մգ օքսիկոդոնը (պերօրալ) համարժեք է։
Հաճախակի օգտագործման դեպքում առաջանում է ֆիզիկական և հոգեկան կախվածություն ։ Չարաշահման դեպքում թունավորման նշանները նման են կոդեին ընդունելուն։ Օքսիկոդոնը կարող է  մասամբ ճնշել հանման համախտանիշը մարդկանց մոտ, որոնք ընդունում են ցանկացած այլ ափիոն/օփիոիդ։ Օքսիկոդոնը կարող է անցնել պլացենտան, նաև հայտնաբերվում է քիչ քանակությամբ կրծքի կաթի մեջ։ Այնուամենայնիվ, նորածինների մոտ բնորոշ ախտաբանական փոփոխություններ չեն հայտնաբերվել։  Նյութափոխանակության արգասիքները ներառում են նորօքսիկոդոն, այնուամենայնիվ, օքսիկոդոնի նյութափոխանակությունն ինքնին լավ ուսումնասիրված չէ, ինչպես և այլ կիսասինթետիկ օփիատների ։
Ազդեցության տևողությունը և թունավորման ախտանիշները
Օքսիկոդոնը պերօրալ օգտագործելիս. Թունավորման միջակայքն է 0,6-ից 10 մգ / մլ է։ Թունավորման դեպքում առաջանում է շնչարգելում, բրադիկարդիա, ուշագնացություն,քնկոտություն, էյֆորիա/դիսֆորիա, ապակողմնորոշում, սրտխառնոց, փսխում, միոզ, միզակապություն։ Մաշկի վրա կարող է առաջանալ ցան, բշտեր և քոր։ Մարդը կարող է կոմայի մեջ ընկնել, կարող է առաջանալ առիթմիա և ացիդոզ։ Ծայրահեղ դեպքում թունավորումը կարող է բերել անոթային անբավարարության և սրտի կանգի, որից հետո մահ է գրանցվում։
Կիրառում բժշկության մեջ
Վերահսկվող թողարկման հաբեր՝ ընդունման համար  օգտագործում են քաղցկեղային և այլ քրոնիկ ցավերի դեպքում,դեղահաբը պետք է ընդունել 12 ժամը մեկ անգամ։
2001 թվականին Եվրոպական պալիատիվ թերապիայի ասոցիացիան առաջարկեց պերօրալ օքսիկոդոնը որպես մորֆինի այլընտրանք։ Օքսիկոդոնը օգտագործվում է որպես ցավազրկող ասպիրինի կամ պարացետամոլի հետ միասին։ Ընդունվում է որպես ցավազրկող և համարվում է մորֆինի, դիամորֆինի կամ հիդրոկոդոնի փոխարինող։ Օքսիկոդոնը չեն օգտագործում որպես հազի դեմ միջոց։ Արդյունավետ է սուր ցավի ժամանակ։ Նաև օգտագործվում է օնկոլոգիայում։
Թմրանյութից կախվածություն
OxyContin դեղամիջոցը (մաքուր օքսիկոդոն), արտադրել է  ընկերությունը 1995 թվականին, որը սկսեցին լայնորեն օգտագործել ԱՄՆ-ի հիվանդանոցներում՝ որպես ցավազրկող։
Ծանոթագրություն
Կատեգորիա:Վիքիպեդիա:ՈՒՎ 2023-ի հոդվածներ Կատեգորիա:Ափիոնատիպ նյութեր Կատեգորիա:Առողջապահության համաշխարհային կազմակերպության հիմնական դեղեր Կատեգորիա:Կետոններ Կատեգորիա:Ցավազրկող դեղամիջոցներ Կատեգորիա:Հետերոցիկլային միացություններ Կատեգորիա:Ազոտային հետերոցիկլային միացություններ Կատեգորիա:Օպիատներ
ՀՀ պետական գույքի կառավարման վարչություն
ՀՀ կառավարությանն առընթեր պետական գույքի կառավարման վարչությունը գործադիր իշխանության հանրապետական մարմին է, որը մշակում և իրականացնում է պետական գույքի կառավարման, մասնավորեցման և պետական մասնակցությամբ ընկերությունների լուծարման բնագավառում Հայաստանի Հանրապետության կառավարության քաղաքականությունը։
Արտաքին հղումներ
Կատեգորիա:ՀՀ պետական գույքի կառավարման վարչություն
Կիզեմա (գետ)
Կիզեմա  (Кизема), գետ Ռուսաստանում, հոսում Արխանգելսկի մարզում։ Գետաբերանը տեղակայված է Ուստյա գետի ափին՝ 97 կմ հեռավորության վրա։ Գետի երկարությունը 81 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Մարգար (անուն)
Մարգար` տղամարդու հայկական անուն է ։ Ազգանունաստեղծ է Մարգարյանի համար։ Ունի նաև Մարգարե ձևը։
Նշանակությունը
Ըստ Հրաչյա Աճառյանի հայերեն մարգարե բառի կրճատ ձևն է։
Ծանոթագրություններ
Կատեգորիա:Անուններ
Ներսեհ Խալաթյան
Տեր Ներսեհ վարդապետ Խալաթյան (, ավազանի անունով՝ Արմեն), հայ հոգևորական, աբստրակտ նկարիչ։ Հայաստանի նկարիչների միության պատվավոր անդամ (2015), Հայաստանի նկարիչների միության անդամ (2016), Էջմիածնի նկարիչների միության անդամ (2019)։
Կենսագրություն
Ներսեհ Խալաթյանը ծնվել է 1972 թվականին Թբիլիսիում, արհեստավորի ընտանիքում։ 1978 թվականին ընդունվել է Թբիլիսիի թիվ 109 միջնակարգ դպրոց, որն ավարտել է 1988 թվականին։ 1988 թվականին սովորել է Արարատի շինարակական-ինդուստրիալ տեխնիկումում։ 1989 թվականին ընդունվել է Մայր Աթոռ Սուրբ Էջմիածնի հոգևոր ճեմարան և 1995 թվականին ավարտել լրիվ դասընթացը։ 1995 թվականի հոկտեմբերի 22-ին, ձեռամբ Անանիա եպիսկոպոս Արաբաջյանի, ձեռնադրվել է սարկավագ։ 1995 թվականի հուլիսի 11-ին պաշտպանել է ավարտաճառը՝ «Գրիգոր Խլաթեցու կյանքն ու մատենագրական ժառանգությունը» թեմայով։ 1996 թվականի նոյեմբերի 24-ին, Ամենայն Հայոց Գարեգին Ա Վեհափառ Հայրապետի հրամանով և ձեռամբ Գարեգին արքեպիսկոպոս Ներսիսյանի, ձեռնադրվել է կուսակրոն քահանա ։
1995-2000 թվականներին եղել է Ալեք Մանուկյան Գանձատան տնօրեն, 2000-2006 թվականներին՝ Սուրբ Գայանե վանքի վանահայր, 2002 թվականին՝ Գեղարդի վանքի վանահայր, 2006 2008 թվականներին՝ Հյուսիսային և Կենտրոնական Եվրոպայի պատվիրակի փոխանորդ, 2008 թվականին՝ Հաղարծնի վանքի վանահայր, 2010 թվականին՝ Մայր Աթոռ Սուրբ Էջմիածնի քահանայից պատրաստման լսարանի տեսուչ։
Նկարչություն
Ինքնուս նկարիչ է։ Նկարչությամբ սկսել է զբաղվել Հաղարծինում հոգևոր ծառայության ընթացքում՝ տարված Լոռվա բնաշխարհով և հոգևոր մթնոլորտով։ Ստեղծում է նատյուրմորտներ, բնապատկերներ, էտյուդներ, աբստրակտ աշխատանքներ։
Վազգեն Առաջինի մահվան 20-ամյա տարելիցի կապակցությամբ ստեղծել է երջանկահիշատակ կաթողիկոսի բրոնզե դիմաքանդակը։
Աշխատանքները գտնվում են Մայր Աթոռ Սուրբ Էջմիածնի գանձատանը, Մայր Աթոռ Սուրբ Էջմիածնի Դիվանատանը, մասնավոր հավաքածուներում։
Արտաքին հղումներ
Կատեգորիա:Հայ հոգևորականներ Կատեգորիա:Հայ նկարիչներ Կատեգորիա:Էջմիածնի Գևորգյան ճեմարանի սաներ
Կոստանդնուպոլսի պաշարում (717-718)
Կոստանդնուպոլսի պաշարում (717-718), Կոստանդուպոլսի արաբական ծովային և ցամաքային պաշարում։ Արաբական ցամաքային զորքերը չկարողանալով ճեղքել Թեոդոսյան Պարիսպները, մեծ կորուստներ կրեցին հիվանդությունների և սովի պատճառով, ու վերջնականապես ջախջախվեցին բուլղարական հեծելազորի կողմից։ Արաբական նավատորմը ջախջախվեց բյուզանդականի կողմից և էլ ավելի մեծ կորուստներ կրեց ետ վերադառնալիս։
Կատեգորիա:Բյուզանդիայի պատերազմներ Կատեգորիա:Կոստանդնուպոլսի պաշարումներ Կատեգորիա:Կոստանդնուպոլիս
Գեորգիևկա (գյուղ, Մարյինի շրջան)
Գեորգիևկա (Георгіївка), գյուղ Ուկրաինայի Դոնեցկի մարզի Մարյինի շրջանում։
2001 թվականի տվյալներով Գեորգիևկա գյուղում բնակվում էր 1 167 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Մարյինի շրջանի բնակավայրեր Կատեգորիա:Ուկրաինայի գյուղեր
Օլաֆ Սկավլան
Օլաֆ Սկավլան (Olaf Skavlan, ծննդյան անունը՝ Օլե Սկավլան, ), նորվեգացի գրականագետ, դրամատուրգ:
Կենսագրություն
Օլաֆ Սկավլանը ծնվել է Նորվեգիայի Ստրանդա կոմունայում, ծխական քահանա և քաղաքական գործիչ Օգե Շավլանի (1806-1876) և Գերհարդին Պոլին Բերգի (1817-1884) ընտանիքում: Սիգվոլ Սկավլանի, Էյնար Սկավլանի, Օգե Սկավլան կրտսերի և Հարալ Սկավլանի եղբայրը : 1879 թվականի օգոստոսին Ստավանգերում ամուսնացել է Դագմար Քիլանդի (1855-1931) հետ: Եղել է Արնսթեյն Արնեբերգի կնոջ հայրը, դերասանուհի Մերետ Սկավլանի պապը :
Ստեղծագործել սկսել է դեռևս ուսանողական տարիքից: 1871 թվականին պաշտպանել է «Holberg som Komedieforfatter» դոկտորական թեզը Լյուդվիգ Հոլբերգի մասին: «Nyt norsk Tidsskrift» պարբերականում տպագրել է Հենրիկ Վերգելանի «Skabelsen, Mennesket og Messias» աշխատության ուսումնասիրությունը, որի շնորհիվ Վերգելանին ընդունել են որպես լիբերալ քաղաքական գործիչ և ոչ թե ապաքաղաքական գրող : 1877 թվականին նշանակվել է Ֆրեդերիկ թագավորական համալսարանի (Օսլոյի համալսարան) պրոֆեսոր: Օլաֆ Սկավլանը համահիմնադրել և խմբագրել է երգիծական Vikingen ամսագիրը: 1882-1887 թվականներին Էրնստ Սարսի հետ հրատարակել են «Nyt tidsskrift» պարբերականը :
Մահացել է 1891 թվականի մայիսին Քրիստիանիայում :
Ծանոթագրություններ
Կատեգորիա:Նորվեգացի գրողներ Կատեգորիա:Նորվեգացի դրամատուրգներ Կատեգորիա:Նորվեգացի կենսագիրներ Կատեգորիա:Նորվեգացի գրականագետներ Կատեգորիա:Նորվեգացի պատմաբաններ
Միասեռական ամուսնությունները Պորտուգալիայում
Նույնասեռ ամուսնությունները Պորտուգալիայում օրինական են 2010 թվականի հունիսի 5-ից սկսած ։ Վարչապետ Ժոզե Սոկրատեսի կառավարությունը քվեարկություն առաջարկեց օրինականացման համար 2009 թվականի դեկտեմբերին. Այն անցավ Հանրապետության օրեսդիր ժողովի կողմից 2010 թվականի փետրվարին։ Քվեարկության արդյունքները օրենքի մեջ մտան 2010 թվականի ապրիլին։ 2010 թվականի մայիսի 17-ին նախագահ Անիբալ Կավակո Սիլվան վավերացրեց օրենքը, և Պորտուգալիան դարձավ Եվրոպայում 6-րդ և աշխարհում 8-րդ երկիրը, որ թույլատրեց սեռական ամուսնությունները։ Օրենքը հրապարակվեց Diário da Republica օրենսգրքում 2010 թվականի մայիսի 31-ին։
Սահմանադրական դատարանի որոշումը
[[Պատկեր:Same-sex marriage map Europe detailed.svg|մինի|
]] 2006 թվականի փետրվարի 1-ին լեսբիների մի զույգ դիմեց ամուսնության վկայական ստանալու համար։ Նրանց հայտը մերժվեց, սակայն զույգը` Թերեզա Պիրեսը և Հելենա Պաիխաոն, խոստացան բողոքարկել արգելքը դատարանում` ասելով, որ այն սեռական կողմնորոշման հիմքով խտրականություն է և դա հակասում է 1976 թվականին ընդունված սահմանադրությանը, որը մերժում է ցանակացած տեսակի խտրականություն։ Իսկ սեռական կողմնորոշման վրա հիմնված խտրականությունը անօրինական էր համարվել 2004 թվականին։ 2007 թվականի մայիսին դատարանը մերժեց շարժումը, և նրանք բողոքարկեցին Պուրտուգալիայի սահմանադրական դատարանում։ Սահմանադրական դատարանը գործը ստացավ 2007 թվականի հուլիսին։ Հելենայի և Թերեզայի դատավորը` Լուիշ Գրեյվ Ռոդրիգեշը, նրանց մեղադրանքները ընդունեց 2007 թվականի հոկտեմբերի 19-ին` ներառյալ պորտուգալացի իրավաբան 7 պրոֆեսորների կարծիքները նույնասեռ ամուսնությունների արգելքի վերաբերյալ։